uk ru ru hbs_cyr ky ky ky ky ky ky ky ky ky ru ru ky ky ky ky ky ky ky ky ky ky ky ky ky ky ru ru ky ky ky ky ky ky ky ky ky ky ky ky ky tt uk kk ky ky ky ky ky ky ky ky ky ky ky ky ky ru la ky be ru ru ru ru ru ru ru ru bg ru ru ru ru ru ru ru
Кыргыз Республикасынын Президенти А. АТАМБАЕВге
Жогорку Кеңешинин Төрагасы А. ЖЭЭНБЕКОВго
Кыргыз Республикасынын Премьер министри Ө. БАБАНОВго
Кыргыз Республикасынын Башкы Прокурору А. САЛЯНОВАга
Улуттук Коопсуздук Комитетинин Төрагасы Ш. АТАХАНОВго
Кыргыз Республикасынын Ички Иштер Министри З. РЫСАЛИЕВге
КЫРГЫЗСТАНДАГЫ "ЧЁРНЫЙ КВАДРАТ" РАДИКАЛДЫК ЭКСТРЕМИЗМИ ЖЕ МУФТИЯТКА БИЙЛИК ТӨҢКӨРҮШҮН КИМДЕР ДАЯРДАП ЖАТАТ?!
коопсуздук жана күч орган жетекчилери!
Кыргызстан мусулмандарынын дин башкармасында Азирети Муфтий Чубак ажы Жалиловдун жетикчилиги менен бир жылдан бери антикоррупциялык реформа ийгиликтүү жүрүп жатат. Реформада Жогорку Кеңештин 2011-жылдын 26-майдагы: "Ажылыкты аткаруу жоопкерчилиги Кыргызстан мусулмандарынын дин башкармасына ыйгаруу жөнүндөгү" мыйзамы, 2011-жылдын 30-июндагы №909-V Токтому толук аткарылып, ажылыкта ар жылы коррупция тараптан кымтылып келген 4-5 миллион АКШ доллары өлчөмүндөгү каражаттын уурдалуусуна толук бөгөт коюлду. Реформада жолго коюлган финасылык тартип аркылуу ажылык сапарда да бекем тартип орнотулуп, Азирети Муфтий Чубак ажы Жалилов жетектеген реформаторлор жалпы элдин ыраазычылыгына, Премьер Министр Ө .Бабановдун, Ош шаардык Кеңештин "Ардак грамотасына" ээ болду.
Бирок, антикоррупциялык реформа ажылыктагы 4-5 миллион АКШ долларын талап, тоноп жеп келген коррупциялык схемаларга, системаларга такыр жаккан жок. Коррупцияга белчесинен баткан эски "ажыбарондор", реформалык тазалоодо бийликтен кеткен "экс-наибдер", "экс-казылар" мамлекеттик коррупциялык схемалар менен биргеликте Муфтияттын реформасына каршы "провакациялык" чабуулун башташты.
Аларды Муфтияттын антикоррупциялык реформасына каршылык аракетти соңку апрель-май айларында жогорку чекке жетип, өлкөдө тымызын өнүгүп жаткан "чёрный квадрат" ("кара чакмак") радикалдык экстремизм коркунучтуу кыймылына бирикти.
"Чёрный-квадрат" радикалдык экстремизми - бул 2002-жылдары негизделген, Кыргызстандагы Муфтият системасында Азирети Муфтийдин бийлигин төңкөрүүдө диний радикалдык (коррупциялашкан) күчтөрдүн мамлекеттик саясый экстремистик күчтөр менен төрт тараптуу биригип: Президенттик Аппарат + Дин агенттик + УКК+ диндеги коррупция- чогуу күчкө салып, провокациялык кылмыштуу жол менен Уламалар Кеңешин өткөрүп, Муфтийлик бийликке рейдерлик кылуу схемасы болуп саналат.
"Чёрный квадрат" радикалдык экстремизми 2002-жылы Кимсанбай ажына Муфтийлик тактан кулатып, кабинетинин эшигин талкалап кирип, бийлик тагын ээлеген;
"Чёрный квадрат" радикалдык экстремизми 2010-жылы 4 айда 1 Муфтий (М.Жумановдун) өлүмүнө, 1 Муфтий (Сүйүн Кулуевдин) Уламалар Кеңеши учурунда кан жаян болуп токмок жешине, 2 Муфтий( А.Нарматов менен Р.Жумагуловдун) бийлигин таштай качышына түрткү болгон;
"Чёрный квадрат" радикалдык экстремизми 2010-жылы Убайдылла Сарыбаевди Муфтийлик кызматка түртүп, түн бою Уламалар Кеңешин чакырып, уламаларды УКК кызматчылары менен коркутуп: " добушуңарды Убайдиллага бергиле!" деп провокациялык жыйын өткөрүп, жашыруун добуш бергизгенде, Азирети Муфтийликке Чубак ажы Жалилов шайланып кетип, алар чоң өкүнүчтө, арманда калган.
"Чёрный квадрат" радикалдык экстремизми 2010-жылы Муфтияттын ажылыгын өз колуна толук алып, Президенттик Аппарат башчысы Э.Каптагаев, Дин агенттик директору Б.Абдырахманов жетекчилиги менен, Муфтияттан эски "ажы барондору", УУК адистери менен биргеликте аткарышкан болчу. Бул жылдагы болгон ажылыктагы кылмыштардын чуусу Жогорку Кенеште каралып, сотко өткөрүлгөнү белгилүү.
"Чёрный квадрат" радикалдык экстремизм 2011-жылдын июнь айынан бери карай Муфтияттын антикоррупциялык реформасына каршы Ош шаарында, Бишкек шаарында "правокациялык" жыйындарды, пресс-конференцияларды үзгүлтүксүз уюштуруп келүүдө;
"Чёрный квадрат" радикалдык экстремизми, мамлекеттик агенттиктин директору О.Шаршенов 2011-жылы 4-декабрда: "вице-премьер министр И. Жунусовду, Президенттик Аппарат башчы Ж.Сатыбалдыевди колго алдык, Президент А.Атамбаевдин макулдугун алдык, Чубак ажыны кызматтан кетирип, ажылыкты колго алабыз"-, деп, "Ысык-Көл" мейманканасында Конституцияга, Муфтияттын уставына каршы келген "провокациялык" жыйынын айрым Уламалар менен өткөрүп: "Чубак Жалиловдун көзүн тазалоо тууралуу"- кылмыштуу сөздөрдү да айтышкан (жазылган диск бар).
"Чёрный квадрат" радикалдык экстремизми Муфтияттын 19-21-майда Чолпон-Ата шаарында өтө турган республикалык дин кызматкерлердин семинарына, Уламалар Кеңешине баруучулардын жолун УКК кызматкерлери менен тосуп: "барбагыла, Уламалар Кенеши Бишкекте болот!"деп зордуктоо, коркутуу иштерин жасап, айрымдарына кол койдуруп алган. Алар зордоо менен 19-майда Абдишүкүр Нарматовдун кабинетинде экс-наибдер У.Сарыбаев, У.Гуахунов, экс-казы Ш.Маматов, мамлекеттик дин агенттик кызматкери Ю.Балтабаевдер чогултуучу жыйынга ыкчам өз жардамдарын көрсөткөн.
Урматтуу Элдик депутаттар жана коопсуздук жана күч орган жетекчилери!
"Чёрный квадрат" радикалдык экстремизми учурда чектен чыгып, мамлекеттик Конституцияны тепсеп, Муфтияттын Уставына каршы дин иштерине түз-тике аралашып, "правокациялык максатта 31-май күнгө УКК кызматкерлери аркылуу Муфтият Уламаларды коркутуп-үркүтүп, зордоп легитимсиз жыйынга чакырып жатышат. Учурда "чёрный квадрат" радикалдык экстремизмге, өз ара сүйлөшүп алган төмөндөгү таасирдүү саясый адамдардын тийиштиги бар экендигине төмөнкү маалымат фактылар менен ачыкталууда:
1) 2012-жылы 8-майда №10-712 сунуш каты менен Азирет Муфтийге: "май айы ичинде Уламалар Кеңешин өткөргүлө!" деп кайрылып, улам-улам эскерткен Президенттик Аппараттын жетекчиси Жантөрө Сатыбалдиев (катынын көчүрмөсү тиркелет);
2) 2012-жылы 31-майда Уламалар Кеңешин өткөрүү сунушу менен Чубак ажы Жалиловго кат жолдогон экс-наиб У.Сарыбаев, А.Нарматов (көчүрмөсү тиркелет);
3) "2012-жылдын 31-майына жыйынга Муфтияттын Уламаларын чакыргыла!" деп УУК кызматкерлерине Конституцияны тепсеп көрсөтмө берген Дин комиссиянын директору Абдилатип Жумабаев;
4) 31-майга жыйынга чакырып, Уламаларды зордоп жаткан УКК кызматкерлери: Ошто- Амиракулов Исабек, Бишкекте-Эшматов Аким, Таласта- Намазов, Жалал-Абадда-Чынгыз Турмаматов ж.б. экендиги маалымдалды.
Урматтуу Алмазбек Шаршенович, Асилбек Шарипович, Өмүрбек Токтогулович!
Урматтуу Элдик депутаттар жана коопсуздук жана күч орган жетекчилери!
Биз Президент А.Атамбаевдин антикоррупциялык саясатын аткарып жаткан Муфтият бийлигин 31-майда мыйзамсыз жыйын аркылуу төңкөрүүнү көздөгөн "чёрный квадрат" радикалдык экстремизмине, алардын коррупциясына, правокациясына азгырылган мамлекеттик жетекчилерди мыйзамдык тартипке чакыруу менен өлкө коопсуздугуна келе жаткан коркунучтун алдын алып, зарыл иш-чараларды көрүүңүздөрдү суранабыз!
Муфтияттын уставдык укугун, антикоррупциялык реформасын коргоо боюнча жамаат атынан, жамааттын жетекчиси,
эмнеге "кет" деп жатат?
Кыргыз Республикасынын президенти Алмазбек Атамбаев коррупция боюнча дүйнөгө аты чыккан биздин өлкөнү оңдоп, "ач көз" уурулардан тазалап, чыныгы өнүгүү жолуна салуунун коррупцияга каршы эң туура саясатты баштады. Муфтияттын жетекчиси Азирети Муфтий Чубак ажы Жалилов да Президенттин бул реформасын колдоп, антикоррупциялык реформа боюнча атайын эксперттик топ түзүп, коррупцияга каршы чоң күрөш жүргүзүп келүүдө. Бирок, тилекке каршы, өлкө үчүн зарыл болгон бул руханий кризистен чыгаруучу диний реформага мамлекеттик бийлик тараптан эч кандай колдоо болбой жатат. Тескерисинче болуп, айрым коррупцияга жан тарткан мамлекеттик чиновниктер дале болсо, "Муфтияттын реформасына каршы "баш көтөргөн" эски коррупциялык схемаларды, системаларды, элементтерди тымызын колдоп, "провокациялык" аракеттерин тескеп, Муфтийди кетирүү жолдорун издеп калды." Бул иштерге президенттин аппарат жетекчиси Жантөрө Сатыбалдиев өзгөчө кийлигишүүдө. Ажылык сапарды өз көзөмөлүнө өткөрүүнү да көзөмөлдөөдө. Албетте, буга "чала молдолорду" пайдаланууда.
Ал эми айрым мамлекеттик Муфтият тараптан эски коррупциялык кылмыштар боюнча берген доомат арыздарга тымызын кийлигишип, ички иштер органдарына каратпай, кылмыш иштерди жаап коюу аракеттерин жасап атат.
Мисалы, биз 2009-жылы Бишкек шаарындагы Борбордук мечитти курууда элден топтолгон 13 млн. сомдун коррупциялык схемалар тараптан уурдалып, тонолуп кеткени тууралуу факт, доомат, арыздарды Бишкек шаардык ички иштер башкармалыгына берген элек. Ал доомат арыздарда, ири суммадагы нак акчалар кассадан таланганы тууралуу төмөнкү фактылар ачык даана тастыкталып жазылган:
1) 2009-жылы 5-августта ОсОО "Ардак" директору Г.Асаналиевага 1.302.000сом №447 кассалык ордер аркылуу берилип, дайынсыз;
2) 2009-жылы 25-мартта Ж.Асаналиевге 150.000сом №150 кассалык ордер менен берилген.
3) 2009-жылы Турдукуловага 5-августта №448-кассалык ордер аркылуу 3000.000 сом, 10-октябрда №580-кассалык ордер аркылуу 2000.000сом, жалпы 5000.000сом талоонго түшкөн.
4) 2009-жылы 30-апрелде ОсОО "Компания Салым Курулушдун" башкы инженери В. Маматовго №289 кассалык ордер аркылуу 120549сом, ал эми №290 кассалык ордер аркылуу 792200 сом берилип, дайынсыз.
5) 2010-жылы экс-Муфтий Руслан Жумагулов кассадан 6200+2500=31200 АКШ доллар ала качып, аны органга берсек, Мамлекеттик дин комиссия директорун ортого салып, иши оңунан чыкпай, азыркы чуудан жалаа "провокацияны" уюштуруп чуркап жүрөт.
6) Жаттаров Ахмед деген белгисиз тарап, кассадан 1200 АКШ долларын алып кеткен.
7) 2009-жылы 5-сентябрда №489-кассалык ордер менен М.Омуркулова 500 000сом алып кеткен.
8) 2009-жылы 14-сентябрда №490-кассалык ордер менен Т. Назылбековго 50 000сом кеткен.
9) 2009-жылы 30-октябрда С. Немцова №601кассалык ордер менен 200 000сом алып кеткен. Биз бул ири суммадагы коррупциялык кылмыштар боюнча доомат-арызды Бишкек шаардык ИИБсине бердик, алар бул боюнча аракетин көрүп жатышат. Жогоруда көрсөтүлгөн суммалар чети гана. Азыр Муфтиятты тазалоо башталды. Эгер Муфтият коррупциялык ыплас иштерден тазаланса, анда бийлик өзүнөн-өзү тазалануу жолуна түшөт. Ал эми кылмыштуу иштерди жабууга кызыктар тараптар уурулукту токтотуу үчүн түзүлгөн, КМДБнын антикоррупциялык "Вакф" фондуна, жалпы реформага, Азирети Муфтийге каршы "провокациясын" күчөтүп, Ак үй,
Көк үй чоңдоруна жүгүрүп жүрүшөт. Реформаны каалоо чындык болсо, Сиздерден бизди колдоор деген үмүт менен жардам сурап, КМДБнын антикоррупциялык реформа боюнча эксперттик тобунун укук коргоочу юристи: